C 51/40
SK
Úradný vestník Európskej únie
31.1.2022
Žaloba podaná 9. decembra 2021 – OC/ESVČ (Vec T-770/21) (2022/C 51/53) Jazyk konania: francúzština Účastníci konania Žalobkyňa: OC (v zastúpení: L. Levi a N. Flandin, advokátky) Žalovaná: Európska služba pre vonkajšiu činnosť (ESVČ)
Návrhy Žalobkyňa navrhuje, aby Všeobecný súd: — vyhlásil túto žalobu za prípustnú a dôvodnú, a v dôsledku toho: — zrušil rozhodnutie z 10. septembra 2020, oznámené 11. februára 2021, ktorým menovací orgán zamietol žiadosť žalobkyne o pomoc podľa článku 24 Služobného poriadku úradníkov Európskej únie, — v prípade potreby zrušil rozhodnutie menovacieho orgánu z 31. augusta 2021 zamietajúce sťažnosť žalobkyne zo 6. mája 2021 proti rozhodnutiu z 10. septembra 2021, — uložil žalovanej povinnosť nahradiť všetky trovy konania.
Dôvody a hlavné tvrdenia Žalobkyňa na podporu svojej žaloby uvádza štyri žalobné dôvody. 1.
Prvý žalobný dôvod je založený na porušení povinnosti odôvodnenia a práva byť vypočutý. 2.
Druhý žalobný dôvod je založený na porušení postupu a pravidiel právomoci v oblasti rozdelenia právomocí.
Žalobkyňa v tejto súvislosti tvrdí, že generálny tajomník ESVČ mal prijať rozhodnutie o začatí administratívneho vyšetrovania. 3.
Tretí žalobný dôvod je založený na zjavne nesprávnom posúdení, ktorého sa dopustila ESVČ, pokiaľ ide o definíciu psychického obťažovania, ktorú tento orgán použil, a na porušení článku 12a Služobného poriadku úradníkov Európskej únie. 4.
Štvrtý žalobný dôvod založený na porušení povinnosti starostlivosti.
Žaloba podaná 14. decembra 2021 – Trend Glass/EUIPO (ECO STORAGE) (Vec T-777/21) (2022/C 51/54) Jazyk konania: poľština Účastníci konania Žalobkyňa: Trend Glass sp. z o.o.
(Radom, Poľsko) (v zastúpení: J. Gwiazdowska, radca prawny) Žalovaný: Úrad Európskej únie pre duševné vlastníctvo (EUIPO)